CELEX: 62009CN0254
Language: bg
Date: 2009-07-09 00:00:00
Title: Дело C-254/09 P: Жалба, подадена на 9 юли 2009 г. от Calvin Klein Trademark Trust срещу решението, постановено от Първоинстанционния съд (шести състав) на 7 май 2009 г. по дело T-185/07, Calvin Klein Trademark Trust/СХВП и Zafra Marroquineros, S.L.

29.8.2009   
            
            
               BG
            
            
               Официален вестник на Европейския съюз
            
            
               C 205/29
            
         Жалба, подадена на 9 юли 2009 г. от Calvin Klein Trademark Trust срещу решението, постановено от Първоинстанционния съд (шести състав) на 7 май 2009 г. по дело T-185/07, Calvin Klein Trademark Trust/СХВП и Zafra Marroquineros, S.L.
   (Дело C-254/09 P)
   2009/C 205/50
   Език на производството: испански
   
      Страни
   
   
      Жалбоподател: Calvin Klein Trademark Trust (представител: T. Andrade Boué, abogado)
   
      Друга страна в производството: Служба за хармонизация във вътрешния пазар (марки и дизайни) и Zafra Marroquineros, S.L.
   
      Искания на жалбоподателя
   
   
               —
            
            
               да се отмени Решение на Първоинстанционния съд (шести състав) от 7 май 2009 г. по дело Т-185/07,
            
         
               —
            
            
               да се осъдят СХВП и Zafra Marroquineros, S.L да заплатят съдебните разноски.
            
         
      Правни основания и основни доводи
   
   Несъобразяване със съдебната практика, свързана с тълкуването на член 8, параграф 1 от Регламент № 40/94 (1) относно марката на Общността, според която трябва да се вземат предвид всички обстоятелства, характеризиращи конкретния случай: Не е отчетено от правна страна обстоятелството, че заявителят на марката на Общността е използвал марката, за да копира реномираните марки cK и че със собствените си действия показва по несъмнен начин, че най-отличителната част от спорната марка на Общността се състои от буквите CK.
   Нарушение на член 8, параграф 5 от Регламент № 40/94, тъй като не е разгледана общоизвестността на конфликтните марки в контекста на този член.
   
      (1)  Регламент(ЕО) № 40/94 на Съвета от 20 декември 1993 година относно марката на Общността (ОВ L 11, 1994 г., стр. 1; Специално издание на български език, 2007 г., глава 17, том 1, стр 146).